משה שלמה כשר

הרב משה שלמה כשר (ז' בחשון תרע"ה, 27 באוקטובר 1914 – ג' בניסן תשמ"ד, 5 באפריל 1984) היה סופר, חוקר ומהדיר תורני. ניהל את מכון "תורה שלמה" שייסד אביו, הרב מנחם מנדל כשר. עורכו של השנתון התורני "נועם" (תשי"ח-תשמ"ד).

ביוגרפיה
נולד בפולין, בנו של הרב מנחם מנדל כשר. בשנת תרפ"ד (1924) עלה עם הוריו ואחיו שמעון לארץ ישראל והם התיישבו בירושלים. אביו הקים את ישיבת שפת אמת ועמד בראשה בשנתיים הראשונות לקיומה, ובמקביל ייסד את מכון "תורה שלמה" (דרכו הוציא לאור בעיקר את סדרת הספרים שהייתה מפעל חייו, חומש תורה שלמה). בשנת תרפ"ט (1929) היגר עם משפחתו לארצות הברית, שם הרחיב אביו את פעילותו הספרותית והציבורית. נישא לפנינה, בתו של הרב אריה מרדכי רבינוביץ, רבה הראשון של בני ברק.

סייע לאביו בניהול מכון "תורה שלמה". עסק בחקר תנועת החסידות וחיבר סדרת ספרים על משנתה. כמו כן עסק רבות בההדרת ספרות תורנית והוציא מספר ספרים של תורת הראשונים על מסכת אבות. היה בקי בתורת המהר"ל והוציא לאור כמה מספריו. כן עסק בתורת הרוגאצ'ובר ופרסם ספר המבאר את יסודות תורתו, במסגרת מכון "צפנת פענח" שהקים אביו. הוא היה חבר האנציקלופדיה התלמודית והשתתף בכתיבת ערכים רבים.

נפטר בניסן תשמ"ד, כחמישה חודשים לאחר פטירת אביו.

לכשר בן ו-3 בנות.

ספריו ועריכותיו
 הגיונות - על פרשיות התורה, המועדים ופרקי אבות
 פרקי משה - על מסכת אבות
 אנשי מעלה - ספורים על אנשי מעלה מדורות קודמים (יחד עם י' י' בלכרוביץ)
 אנשי מופת - סיפורים על אנשי מופת מדורות קודמים (יחד עם י' י' בלכרוביץ)

חסידות
 שערי החסידות
 אור החסידות
 דרך החסידות
 ערכי החסידות
 פרקים בתורת החסידות
 פרקים במשנת החסידות
 שבילים במחשבת החסידות
 פרקים במחשבת החסידות
 נתיבות במחשבת החסידות
 עיונים במחשבת החסידות

תורת הראשונים
 פירושי רבינו יונה מגירונדי על מסכת אבות
 פירושי רבנו יוסף בן שושן
 פירושי ראשונים למסכת אבות: רש"י, ר"י הפניני, פי’ ר"י חייון
 פירוש רבי יצחק בן שלמה מטולידו על מסכת אבות (יחד עם י' י' בלכרוביץ)
 פירושי רבנו אברהם פריצול על מסכת אבות (יחד עם י' י' בלכרוביץ)

תורת המהר"ל
 מבוא לתורת מהר"ל דרשות מהר"ל מפראג פירושי מהר"ל מפראג לאגדות הש"ס (יחד עם י' י' בלכרוביץ)

תורת הרוגאצ'ובר
 פרקי מבוא לתורת הרוגאצ’ובי משנת רבינו יוסף הרוגאצובי הגאון הרוגאצ’ובי ותלמודו צפנת פענח על התורה'''

קישורים חיצוניים
 

ישראלים ילידי פולין
אנשי העלייה הרביעית
מהדירי ספרות תורנית
חוקרי חסידות
משפחת יעקב יצחק רבינוביץ מפשיסחה
משפחת כשר
פרשני מסכת אבות
עורכי האנציקלופדיה התלמודית
מהגרים לארצות הברית
ישראלים שנולדו ב-1914
ישראלים שנפטרו ב-1984